சும்மா கிடைத்ததல்ல.. பிணமென்றே

சும்மா கிடைத்ததல்ல.. பிணமென்றே வித்யாசாகர் சும்மா கிடைத்ததல்ல சுதந்திரம்.. பிணமென்றே பெயர் வைத்தேன்! ! 01.! சும்மா கிடைத்ததல்ல சுதந்திரம்! - விடுதலையென்று சொன்னாலே நெருப்பில் சுட்ட கோபம்வரும்! சுதந்திரமென்று கேட்டாலே சொத்து பறித்த பயம்வரும்! உரிமையென்று பேசினாலே விரட்டியடித்த வெள்ளையனை! திருப்பியடித்த தமிழனுக்கு ஒற்றுமை தந்தது; சுதந்திரம்! உயிரென்று சொன்னாலே அந்நியன்னு பேராச்சு! பிணமென்று சொன்னாலே இந்தியன்னு ஊர்பேச்சு! மனிதனென்று சொன்னாலே மதிக்காத வெள்ளையனை! விரட்டியடிச்ச தமிழனுக்கு வீரம் தந்தது; சுதந்திரம்! அடிமையாக்கி வைத்தவனை இருநூறு வருடம் தாங்கியாச்சு! உறவெல்லாம் சுட்டவனை ஒசத்தியாக்கி பார்த்தாச்சு! உடமையெல்லாம் இழந்தாலும் -! எதிர்த்துநின்ற தமிழனுக்கு துணிவு தந்தது; சுதந்திரம்! மார்தட்டி ஊரொழிச்ச கதையுண்டு - பார்த்தாச்சி! காதலிச்சும் ஊர் பிடிச்ச கதையுண்டு - பார்த்தாச்சி! யாரடிச்சு யார் மாண்டுபோயினும் - எவனடிச்சும் சாகா தமிழனுக்கு! எழுச்சிக் கவிதைகள் கொடுத்தது; சுதந்திரம்! பெண்ணென்றால் போகமென்றே வாழ்ந்தவனும்! அடுப்பூதி சமைப்பவளுக்கு படிப்பேனெனக் கேட்டவனும்! வைப்பாட்டி வைத்திருந்தாலும் வாரிசை மட்டும் வளர்த்தவனும்! திடுக்கிட நிமிர்ந்திட்ட பெண்ணின் பலத்திற்குமாய்! சேர்த்துக் கிடைத்தது; சுதந்திரம்! உயிருக்கெல்லாம் மண்ணென்ற விலைவைத்து! மன்னிற்கெல்லாம் ஆங்கிலத்தில் பெயர்வைத்து! ஆடைமுதல் சோறுவரை மாற்றிவிட்ட வெள்ளையனால்! மாறாத பழைய தமிழனின் மானம் தந்தது; சுதந்திரம்! காக்கை குருவி போல் சுட்டு சுட்டு எறிந்த! வெள்ளையனுக்கு, இறக்கப் போகிறோமெனத் தெரிந்தும்! மார்பை திருப்பிக் காட்டிய தமிழனின்! தியாகத்திற்குக் கிடைத்தது; சுதந்திரம்! ரத்தநெடி மூக்கு சுரண்டி; செத்தபிணம் செவிட்டில் அறைந்து! முடங்கிக் கிடந்த சோம்பேறி இளைஞனை! அடிமை அடிமை என்ற ஓர்சொல்! அடங்கமருத்து அடங்கமருத்துக் பெற்றது; சுதந்திரம்! வீட்டில் உறங்ககூட ஊரான் தடுத்ததை எதிர்த்து! வீட்டில் விளைந்ததைகூட ஊரான் பறித்ததை எதிர்த்து! வீட்டில் பேசக்கூட ஊரான் மறுத்ததைஎதிர்த்து! என் வீட்டு தொழுவத்தில் எவன் மாடோ செனையானதை! எதிர்த்து எதிர்த்து எதிர்த்து கிடைத்தது சுதந்திரம்;! சும்மா கிடைத்ததல்ல சுதந்திரம்! ! 02.! பிணமென்றே பெயர் வைத்தேன்! - பிணங்களின் எரியும் புகையில்! புகுகிறது பள்ளி சீருடைகள்! பிணங்களின் அழுகிய நாற்றத்தில்! மறந்தன மரண பயம்! பிணங்களின் முறிந்த உறுப்பில்! முடங்கின உயிர் பறித்த வலி! பிணங்களின் தெருவோர குவியலில்! அறுந்தன உயிரின் ஆசை! பிணங்களின் பிணமென்னும் பெயரில்! கிடக்கின்றன எம் - வீரமும் உறவுகளும்! பிணமென்றே பெயர்வைத்தேன்! வேறென்ன எம்மக்கள் -! பிணமாகிப் போகவே படைத்தாயே? ! வெடித்த குண்டுகள் வீரம் பேச ! உழைத்த உழைப்பெல்லாம் மண்ணாய் போக! பயமும் கதறலுமாய் பதறித் திரிந்த உடம்புகளில் -! ஈக்கள் மொய்க்க..! எலும்பு கடித்து நாய்கள் திரிய..,! உடம்பு காட்டி என் தமிழச்சிகள் கருக..,! வெட்டிசாய்த்த மரம் போல -! எம்மக்கள் வீழ்ந்து குவிந்திருப்பதை கண்டாயோ?! பற்றி எரிகிறது மனம்! வெறும் படமென்று எண்ணி! உச்சு கொட்டி போகிறது உலகம்! மறந்தோர் மறந்து! வலித்த உணர்வுகளையும் தொலைத்து! மிச்சம் மீதிக்காய் அழுது -! வெறும் வரலாற்றில் கணக்காகிப் போயினறே என்மக்கள்! வேறென்ன சொல்ல எமை -! முடிவில் -! பிணமென்றே பெயர் வைத்தேன்- அதில்! என்னையும் பூட்டிவைத்தேன்